cyanic-selkie/wikianc huggingface dataset:
Krich an der Vendée
Vëlkermuerd an der Vendée ?
Den Débat ronderëm d'Hypothees vun engem Vëlkermuerd an der Vendée koum eng éischt Kéier an Universitéitskreesser an den 1980er Joren op. De bluddege Charakter vum Biergerkrich an der Repressioun vum Opstand gëtt vu kengem ofgestridden, och wann d'Zuelen dacks net prezis sinn, a weider diskutéiert ginn, an d'traditionell Beschreiwunge vu Massakere wéi deem vun de Lucs vun der historescher Recherche a Fro gestallt ginn. Am Géigesaz dozou ginn de Wëllen zu engem Vëlkermuerd vun de Republikaner an de Charakter vun de Massakeren, déi vun de d'Republikaner gemaach goufen, grouss diskutéiert a kontestéiert.
Naturschutzgebitt Sonnebierg
Sonnebierg ass en Naturschutzgebitt an der Gemeng Walfer. Ëstlech vun der Uelzecht am kallekhaltegen Hank vun der Uertschaft Helsem läit eng Hallefdréchewiss, wouvun zirka 15 ha zanter dem 31. Juli 1989 ënner Naturschutz stinn.
De Sonnebierg läit op enger Héicht vun 290 m (NG-L) um Steemergelkeuper. De Wiessel tëscht Mergel an Dolomitbänken aus der Zäit vun der Trias a seng süd-westlech Lag maachen aus him en aussergewéinlecht Gebitt. Bei waarme Wieder zersplittert seng dréchen Uewerfläch, wärend bei Reen de leemege Buedem uschwëllt a rutscheg, pecheg gëtt. De Sonnebierg ass duerch e 16 km laangt Galeriesnetz vun de fréiere Gipsgrouwen ënnerhielt.
Wéinst senger rarer Fauna a Flora ass de Sonnebierg mam groussherzogleche Reglement vum 31. Juli 1989 mat 15,03 ha zum Naturschutzgebitt ausgewise ginn.
Eng 150 verschidden, zum Deel rar Planze sinn an der Reserv gezielt ginn. Ënner hinnen Enzianen an eng gutt Dosen Orchideeën.
The Plot Spoiler
The Plot Spoiler ass de siwente Film vum Jeff Desom.
Ëm wat geet et am Film?
D'Geschicht geet ëm de Stanley Kurtz, en zimmlech gestéierten Typ, deen a senger Kandheet nëmme viru Videorekorder souz an elo, als spleenegen Erwuessene mat seriéise Problemer am Beräich sozial Kontakter, an enger Videothéik schafft. De Problem bei der Saach: e bréngt et net iwwer sech, seng magistral Iwwersiicht iwwer déi Siwent Konschtform fir sech ze behalen. E verréit de Leit all ze gär de Schluss vun de Filmer am viraus. Iwwer d'Videokassett trëtt dann eng Sekt/Terrorzell, se nennt sech Ed Wood Vegetable Club, mat dem Kurtz a Verbindung.
An dësem Film sinn eng Onmass vun Uspillungen u Filmklassiker (an den Nimm vun de Personnagen, a Lokalitéiten, mä och a Biller an Zeenen) an och un d'Zäitgeschicht an d'Géigewaartsphenomeener (Bommeleeër, TV- an VHS-Junkien, Terroristen,...).
Produktioun
D'Produktioun vum Film gouf ouni weidere Budget vum deemools 17-järege Jeff Desom lancéiert. Hien huet en tëscht 2003 an 2006 um Kassetteformat MiniDV produzéiert. E gouf Am Hierscht 2005 op d'Initiativ vum Filmreakter hin an der Stad Lëtzebuerg an der Cinémathèque Municipale gewisen.
De Jeff Desom war dowéinst och Dréibuchauteur, Produzent, Regisseur, Kameramann a Monteur.
Gielercher
De Film huet bei der 3. Lëtzebuerger Filmpräis am Joer 2007 de Präis fir de beschte Kuerzfilm gewonnen.
Zugvögel - einmal nach Inari
Ëm wat geet et am Film?
Den Hannes schafft bei engem Dépositaire. Säin Hobby ass Zuchfuerpläng auswenneg ze léieren, fir sou déi séierst Zuchverbindungen erauszefannen. Hien dreemt dovu bei engem Concours iwwer d'Fuerpläng den éischte Präis ze gewannen. De Concours ass zu Inari a Finnland. De Film begleet den Hannes op senger Rees mam Zuch a mam Schëff op Inari.
Iwwer de Film
De Film ass eng Mëschung vu Road-Movie, Krimi a luesem Kaméidistéck. An deene meeschte Road-Movië spillt sech alles op der Strooss a grousser Vitess of, hei ass et just de Géigendeel. Am Zuch geet et net ëmmer mam Schnellzuch, an um Schëff leeft och alles gemittlech, an trotzdeem wierkt de Film ni langweileg.
Giustino (Händel)
Giustino oder Justin (HWV 37) ass eng Oper vum Georg Friedrich Händel an dräi Akten aus dem Joer 1737.
De Stoff fir den Operentext baséiert op enger Dichtung vum Niccolò Beregani. Déi erzielt fräi vun historesche Perséinlechkeete vum byzantinesche Räich, vum Keeser Anastasios I. a sengem Nofollger Justin I.. D'Beregani-Dichtung hat schonn e puermol als Virlag fir Opere gedingt: 1683 beim Giovanni Legrenzi, 1711 beim Tomaso Albinoni a 1724 beim Antonio Vivaldi. De Libretto dee vum Händel benotzt gouf, gouf vun engem onbekannten Dichter op Basis vun deem Text erstallt, deen de Pietro Pariati fir den Albinoni geschriwwen hat.
Giustino ass an engem aarbechtsräiche Joer entstanen. Den Händel huet de 14. August 1736 mat der Aarbecht ugefaangen, a war den 3. September mam zweeten Akt fäerdeg. Éier hien d'Oper fäerdegestallt huet, huet hie vu Mëtt September bis Mëtt Oktober d'komplett Musek fir Arminio geschriwwen. Eréischt duerno huet hie sech nees un den Giustino gemaach, an d'Wierk den 20. Oktober fäerdeg kritt. Mëtt Dezember huet en nach mat der Kompositioun vu Berenice ugefaangen.
D'Première war de 16. Februar 1737 am Covent Garden Theatre.
Éischten Akt
Nodeem den Anastasios vun der Ariadne zum Keeser gekréint gi war, gëtt hie vum Amanzio drop opmierksam gemaach, datt de Vitalian mat senger Arméi d'byzantinescht Räich a Gefor bréngt. De Polidartes bitt als Dréier vu Vitalian e Friddensschloss un, mä ënner der Bedingung datt den Anastasios d'Ariadne goe léisst. Den Anastasios leent of.
An enger ländlecher Géigend plout de Justin e Feld. Hien dreemt dovun, als Kriger zu Ruhm ze kommen, mä gesäit awer säi Schicksal doran, an der Landwirtschaft säi Liewen ze verbréngen. Do erschéngt him d'Fortuna a fuerdert hien op, an d'Schluecht ze zéien, a seng Haip géint e Palais ze tauschen. Den éischte Schrëtt dozou gëtt dann och direkt ageleet: Beim Fortgoe gesäit hien d'Leocaste, déi vun engem Bier verfollegt gëtt, a bréngt dësen ëm. Als Merci hëlt si hie mat an de Palais.
An hirer Kummer fuerdert d'Ariadne den Amasios op, hir ze hëllefen a mat hirem Mann an de Krich ze zéien. Den Amansios iwwerleet iwwerdeems, wéi hien op den Troun kéint kommen.
Den Anastasios mécht de Justin zu sengem Ritter a gëtt em den Uerder, d'Ariadne ze befreien, déi bei engem Ugrëff an der Nuecht vun der Arméi vum Vitalian an d'Hänn vum Feind geroden ass. Am Militärlager gëtt d'Ariadne dem Vitalian virgefouert. Hie freet si direkt, fir seng Fra ze ginn, mä si bleift dem Anastasios trei. Doropshi gëtt de Vitalian dem Polidartes den Uerder, si engem Béischt ze friessen ze ginn.
Zweeten Akt
Den Anastasios an de Justin strande mat hirem Schëff a ginn an eng Haip um Land fir ze raschten. De Polidarted daucht op a léisst d'Ariadne un e Fiels ketten, wou si op d'Béischt waard soll. Wéi d'Béischt erauskënnt, gëtt et vum Justin ëmbruecht an d'Ariadne an den Anastasios kommen erëm zesummen.
Nees mécht d'Handlung e Spronk. De Justin huet an der Tëschenzäit de Vitalian geschloen, a féiert hien a Kette virun de Keeser. Den Anastasios seet him Merci a schéckt de Vitalian bei d'Ariadne, déi de Vitalian an en Tuerm aspäre léisst.
Drëtten Akt
De Vitalian gëtt vu senge Leit befreit a schwiert sech ze rächen. An der Tëschenzäit probéiert den Amansios beim Anastasios Mësstraue géintiwwer dem Justin ze séien, deen elo als neie Rebell kéint d'Muecht u sech räissen.
D'Leocaste, déi den Amansios fir de Veréider hält, iwwerleet sech, wéi si de Justin rette kann, an dee si sech verléift huet. Den Amansios freet sech datt säi Plang geklappt huet.
Nodeem de Justin vun der Leocaste befreit ginn ass, iert hien ëmhier. An enger Biergschlucht fënnt de Vitalian hien, wéi hie grad schléift. Wéi hien en ëmbrenge well, deet sech de Bierg op an d'Stëmm vum Vitalian dem Eelere verkënnegt him, datt de Justin säi Brudder ass. Déi zwéi versöhne sech a beschléissen, de Verrot vum Amansios ze rächen.
An der Tëschenzäit huet den Amansios den Anastasios, d'Ariadne an d'Leocaste a Kette geluecht, a sech selwer zum Keeser gemaach. Elo kommen de Justin an de Vitalian a verdreiwen hien, an et kënnt zu enger grousser Versöhnungsfeier.
Raquel Barreira
D'Raquel Barreira, gebuer den 2. November 1976 zu Lissabon, ass eng portugisesch Sängerin.
1997 gouf si Sängerin an der Rockgrupp Brainchild an huet op Radio Latina Museksemissioune moderéiert. Si huet no an no ëmmer méi mat anere Gruppen zesummegespillt, wéi z. B. Taboola Rasa. 1999 huet se hir éischt CD opgeholl, Imagens ("Biller"), wouvu se déi meescht Texter selwer geschriwwen hat. D'Musek war vum Thierry Kinsch. Lues a lues huet se sech als Sängerin en Numm gemaach, an huet dann och Brainchild verlooss. Verschidde vun hire Lidder koumen am Soundtrack vu Filmer zum Asaz: Le Club des Chômeurs, La Revanche a J'ai toujours voulu être une sainte.
2005 huet se, zesumme mam Al Lenners a Georges Urwald, d'Raquel Barreira Acoustic Group gegrënnt an hir zweet CD publizéiert: Notas soltas ("Fräi Nouten").
Lofthummer
E Lofthummer ass ee grousse pneumatesch ugedriwwene Meessel, deen haaptsächlech am Déifbau gebraucht gëtt. De Lofthummer a mëttlerer Ausféierung ka vu Mënsche beim Schaffe gebraucht ginn. Grouss Modeller sinn op de Schaffäerm vun Terrassementsmaschinnen, meeschtens Baggere, montéiert.
Kleng Lofthimmer ginn am Haiserbau gebraucht an hunn d'Gréisst vun enger décker Buermaschinn. Am Laf vun der Zäit goung d'Entwécklung vun deenen Himmer an déi Richtung, datt se ëmmer manner duerch Drockloft ugedriwwe ginn, mä direkt mechanesch duerch en Elektromotor.
En anert Geschier dat um Prinzip vum Lofthummer baséiert ass d'Boulonneuse fir Schrauwen bäi- oder lasszedréinen.
Lëscht vun den Asteroiden – Haaptceinture 6001 - 6500
Déi nofollgend Tabell enthält eng Deellëscht vun enger Asteroideniwwersiicht. D'Zifferen an der éischter Kolonn ginn déi definitiv Katalogiséierung un, an déngen als Identifikatiounsnumero (Bestanddeel vum Numm).
Haaptceinture vun Nr. 6001 bis 6500
6001-6100  6101-6200   6201-6300   6301-6400   6401-6500
Mintaka (Stär)
De Mintaka (Mintika) (arab. "Ceinture" (säi westlecht Enn)) ass den Numm vum Stär δ Orionis (Delta Orionis) am Stärebild Orion. Hie mécht zesumme mat de Stären Alnitak an Alnilam d'Orioceinture. D'Hellegkeet vum Mintaka ass +2,23 mag. Hie gehéiert zum Spektraltyp B0 (Morgan-Keenan: O9.5II). Seng Distanz bis zu eis ass zirka 916 Liichtjoer.
Tabit (Stär)
Tabit ass den Numm vum Stär π3 Orionis am Stärebild Orion.
Den Tabit gehéiert zu der Spektralklass F6V an huet eng visuell Magnitude vu +3,19m. Den Tabit ass 25 Liichtjoer vun eiser Äerd ewech.
Koordinate fir d'Equinoxe 2000:
Auguste Gredt
De Jean Nicolas Auguste Gredt, , gebuer den 30. Juli 1863 an der Stad Lëtzebuerg, a gestuerwen den 20. Januar 1940 zu Roum, war e lëtzebuergesche Geeschtlechen, Philosoph, Theolog an Auteur.
No sengem Antrëtt an de Benediktiner-Uerden, war hien ënner dem Numm Père Joseph Gredt bekannt.
Biographie
Den Auguste Gredt (zukünftege Pater Joseph Gredt) war e Jong vum Nicolas Gredt, Sproocheprofesser, Direkter vum Kolléisch an Auteur. Zwéi vu senge Bridder waren den Ingenieur Paul Gredt an de Jurist Félix Gredt.
Den Auguste Gredt huet, no sengem Studium am Kolléisch, am Seminaire vu Lëtzebuerg Philosophie an Theologie studéiert. 1886 gouf hien zum Priister geweit. Duerno goung hien op Roum, wou en am Collegium Divi Thomae säin Doktorat an der Theologie gemaach huet. No engem kuerzen Opënthalt op der Universitéit vun Innsbruck, ass en an de Stëft Seckau, an der Steiermark, agetratt, fir Benediktiner-Mënch ze ginn. Hien huet seng Profess den 18. Mai 1891 ofgeluecht an huet sech vun do un Pater Joseph genannt. Geschwë krut hien d'Aufgab, seng jonk Kolleege mat der thomistescher Philosophie vertraut ze maachen. Vun 1896 un war hien 42 Joer laang Philosophieprofesser um Collegium Anselmianum, der Benediktiner-Héichschoul zu Roum, déi zanter 1934 Pontificio Ateneo Anselmianum genannt gëtt.
Säi Léierbuch iwwer d'aristotelesch-thomistesch Philosophie huet dem Pater Joseph Gredt eng grouss Bekanntschaft an der kathoulescher Welt bruecht. Ënner dem Poopst Pius X. gouf hien 1908 als Member an d'Pontifikal Thomasakademie beruff. Seng Wierker, déi an 260 gréisser Bibliothéiken uechter d'Welt ze fanne sinn, hunn zu engem Deel bis haut hire wëssenschaftleche Wäert behalen.
No sengem Doud, den 29. Januar 1940, gouf de Pater Joseph Gredt am réimesche Kierfecht Campo Verano, an der Gruft vu senger Klouschtergemeinschaft, bäigesat.
Alnilam (Stär)
Den Alnilam ass de Stär ε Orionis (Epsilon Orionis), de mëttelste Ceinturestär am Orion. Den Numm ass arabesch a bedeit souvill wéi "Areiung (vu Päerelen, Ceinturemëtt)". Den Alnilam huet eng visuell Magnitude vu +1,7 mag a gehéiert zu der Spektralklass B0. Seng Temperatur ass ronn 25.000 Kelvin an hien ass sou e bloe Stär. Den Epsilon Orionis gehéiert zu de liichtkräftegste Stären, déi mir kennen: D'Liichtkraaft iwwersteigt eis Sonn ëm dat 375.000-facht. Den Alnilam ass och ronn 31,8x méi grouss wéi eis Sonn. Seng Distanz zu eis ass 1200 Liichtjoer.
Konsulat (Diplomatie)
E Konsulat ass en diplomatesche Service vun engem Land am Ausland.
De Konsul ass de Chef vum Konsulat an hie bekëmmert sech ëm déi speziell Chargen déi a säi Rayon falen. Am Géigesaz zur Ambassade ass e Konsulat normalerweis net an der Haaptstad vun engem Land mä dacks och a regionale grousse Stied. E Beispill ass do d'italienescht Konsulat zu Esch.
Um Spaweck
Cônsul (serviço exterior)
Hollerech
Hollerech ass eng fréier Gemeng an ee vun de 24 offizielle Quartiere vun der Stad Lëtzebuerg. E läit am Südweste vun der Haaptstad.
Geographie
Hollerech ass 159,99 Hektar grouss a läit op enger Héicht tëscht 255,8 an 293,900 m. De Quartier grenzt am Norden un de Belair an dann, am Sënn vun der Auer, un d'Uewerstad, d'Gare, Gaasperech, Zéisseng a Märel.
D'Zéissenger Baach an d'Péitruss lafen duerch de Quartier.
Geschicht
Et gëtt ugeholl, datt déi éischt Uertschaft do tëscht dem 5. an dem 10. Joerhonnert entstanen ass. D'Par Hollerech gouf et schonn ëm 980. Deemools goufen Nimm wéi Holdrig oder Holrich gebraucht. Eng méiglech Erklärung vum Numm kéint och déi fréier St-Ulrichs-Kierch am Stadgronn sinn. De Gronn huet deemools zur Par Hollerech gehéiert an aus „Ulrich“ kéint iwwer „Ullerich“ an „Hullerich“ schlussendlech „Hollerech“ entstane sinn.
Hollerech war bis 1920 eng eegestänneg Gemeng am Dall vun der Péitruss, ier se dunn duerch Gemengefusioun un d'Stad Lëtzebuerg ugeschloss gouf.
Laang Zäit war Hollerech eng industriell Plaz. D'Hollerecher Schmelz (Servais-Schmelz) vun de Bridder Philippe Servais a Bernard Servais huet mat hiren dräi Héichiewen am Joer 1883 de Produktiounsmaximum vun 19.270 Tonne Stol erreecht. 1886 ass d'Schmelz definitiv zougemaach ginn an 1898 huet sech op där Plaz e Gaswierk etabléiert, d'Hollericher Gaswerk A.G.
Am Zweete Weltkrich krut déi Hollerecher Gare eng traureg Reputatioun. Vun do aus sinn d'Zwangsrekrutéiert fortgefuer a Famille vu politesche Prisonéier an Nazi-Däitschland ëmgesidelt ginn. Nach haut erënneren den Deportatiounsmemorial an e Monument nieft der fréierer Gare un déi däischter Zäit aus der Lëtzebuerger Geschicht.
Mam Bau vun der Escher Autobunn (A4) uganks den 1970er Joren an der Op- resp. Offaart zu Hollerech, hunn eng Partie Haiser missten ofgerappt ginn an de Quartier ass u sech an zwee gedeelt ginn. Haut ass Hollerech bekannt als „Paart“ vun der Escher Autobunn an d'Stad eran, als de Quartier mam Park-and-Ride Bouillon, der Busgarage vun der Stad Lëtzebuerg, mam Sëtz vun der Banque internationale à Luxembourg (fréier Dexia-BIL), vun der Vereenegung vun de Krankekeesen, vun eeleren industrielle Sitten (Paul Wurth an Heintz Van Landewyck), awer och als Treffpunkt am Stater Nuetsliewen.
An der 2. Hallschecht vun den 2010er Jore goufe Pläng virgestallt, d'fréier Sitte vu Paul Wurth an Heintz Van Landewyck nei ze bebauen, mat virun allem Wunnenge fir bis zu 4.000 Leit.
Awunner
Enn 2010 hunn zu Hollerech 5.961 Leit gewunnt. Op den waren et der. Den Undeel vun de Lëtzebuerger louch bei % géintiwwer  % Auslänner.
Nair-al-Saif (Stär)
Nair Al Saif ass den Numm vum Stär ι Orionis (Iota Orionis). Den Nair Al Saif (arab. „d'Spëtzt vum Schwäert“) ass en Duebelstär aus engem +2,77 mag helle Stär mat der Spektralklass O9III an ee +6,9 mag helle Begleeder vum Spektraltyp B7. De Begleeder steet an engem Wénkelofstand vun 11,3" bei engem Positiounswénkel vun 141 Grad vis-à-vis vum Haaptstär. De Nair Al Saif ass zirka 1.325 Liichtjoer vun eiser Sonn ewech (Hipparcos-Datebank).
Koordinaten (Equinoxe J2000.0):
T-Stecker
En T-Stecker och nach dacks Domino genannt ass e Verbindungsstéck, dat et erméiglecht fir baussent enger elektrescher Steckdous, méi Steckeren unzeschléissen. E besteet aus engem eenzege Stecker an normalerweis 3 Steckdousen. E krut säin Numm T-Stecker well en d'Form vun engem T huet, an Domino well en ausgesäit wéi wann zwéin Dominossteng widdereneeläien.
Heka (Stär)
Den Heka („wäisse Fleck“) ass den Numm fir de Stär λ Orionis (Lambda Orionis). Den Heka huet eng visuell Magnitude vu +3,7 mag a gehéiert zu der Spektralklass O7. Seng Distanz zu eiser Äerd ass ronn 1.055 Liichtjoer (Hipparcos Datebank).
Den Heka huet e Wénkelofstand vu 4,4" bei engem Positiounswénkel vun 43 Grad ee +5,5 mag helle Begleeder vum Spektraltyp B0. Een aneren Numm fir den Heka ass: Meissa („dat Liichten“).
NGC 1980
Den NGC 1980 ass en oppene Stärekoup mat engem Gasniwwel am Stärebild Orion. Den NGC 1980 huet eng visuell Magnitude vu +2,5 mag an e Wénkelduerchmiesser vu 14 Bouminutten.
Koordinaten (Equinoxe J2000.0)
Challenge Guy Greffrath
De Challenge Guy Greffrath ass de Präis mat deem zanter der Saison 1987/1988 all Joer de beschte Spiller aus dem Lëtzebuerger Foussballchampionat mam Titel Foussballspiller vum Joer geéiert gëtt. D'Gielchen ass eng Initiativ vun der Sportredaktioun vun der Dageszeitung d'Wort. Hiren haitegen Numm dréit d'Auszeechnung zu Éiere vum 1997 verscheete Guy Greffrath, laangjärege Ressortchef vun der Sportredaktioun am Wort.
Et gëtt bis ewell nach keng analog Wäertung fir déi bescht Foussballspillerin.
Subaru-Teleskop
D'Subaru-Teleskop ass ee vum National Astronomical Observatory of Japan um Mauna-Kea-Observatoire (Hawaii) a 4.139 m Héicht bedriwene Spigelteleskop mat engem 8,2 m Haaptspigelduerchmiesser.
De Subaru Teleskop steet um verläschte Vulkan Mauna Kea, direkt nieft de béide Keck-Teleskopen an anere Groussteleskopen. Den Optrag fir de Bau koum vun der japanescher Regierung an e gouf den 28. Januar 1999 ageweit.
Subaru ass déi japanesch Bezeechnung fir de Stärekoup vun de Plejaden.
John Kenneth Galbraith
Den John Kenneth Galbraith, gebuer de 15. Oktober 1908 zu Iona Station um Erieséi, a gestuerwen den 29. Abrëll 2006 zu Cambridge am Massachusetts, war en Ekonomist, Sozialkritiker, Presidenteberoder, Schrëftsteller an Diplomat. De Galbraith war ee vun den Ekonomisten, déi de gréissten Afloss am 20. Joerhonnert haten. Als Keynesianer a Lënksliberalen huet hie sech säi ganzt Liewe fir eng Stäerkung vun de staatlechen Institutiounen a fir d'Stimulatioun vun der Nofro agesat.
Biographie
Säi Papp war Schoulmeeschter a Mataarbechter vun enger regionaler, ëffentlëcher Verwaltung (county). De Galbraith huet zu Ontario studéiert, a mam Grad vum Bachelor (B.Sc.) 1931 säi Studium ofgeschloss. Duerno huet hien 1933 op der Universitéit vu Kalifornien de Master-Titel kritt (MS). Hien huet am International House zu Berkeley gelieft a krut 1934 vun der Universitéit vu Kalifornien zu Berkeley de PhD-Titel. Als jonken Keynesianer war hien um President Roosevelt sengem New Deal-Wirtschaftsprogramm fir d'Beliewe vun der amerikanescher Wirtschaft bedeelegt. 1937 krut hien déi US-amerikanesch Nationalitéit, an huet vun 1939 un, op der Princeton Universitéit geschafft.
Duerno, huet hien ënner dem President Johnson seng Beroderaktivitéit erëm an Amerika opgeholl. Et koum allerdéngs tëscht deenen zwéin zu Differenzen an der Fro vum Vietnamkrich, soudatt de Galbraith 1965 säin Hutt geholl huet. Déi spéider US-Presidenten Carter a Clinton hunn och grousse Wäert op dem Galbraith säi wirtschaftspolitescht Urteel geluecht.
De Galbraith war ee vun de wéinege Wirtschaftstheoretiker, deen der Ëffentlechkeet komplex Theemen an enger einfacher Sprooch duerstelle konnt. Als Editeur vum Wirtschaftsmagazin Fortune vun 1943 bis 1948, huet hien och Bicher a Buchkritiken geschriwwen. De Galbraith war ganz produktiv an huet iwwer 50 Bicher a méi wéi 1.100 Artikelen geschriwwen.
Orbitalplang
Den Orbitalplang ass de Plang am Orbit vun der Ëmlafbunn vun engem Himmelskierper.
Den Orbitalplang vu groussen Himmelskierperen ass meeschtens konstant vis-à-vis vum Inertialraum vun de Fixstären. Bei Mounden a Satellitten ënnerläit en awer däitleche Bunnstéierungen duerch d'Ofplattung vum Zentralkierper.
D'Konstant vum Orbitalplang an der Bunnschréi ass nëmme ginn, wann d'Gesetzer vum Kepler ganz gëllen. Dat setzt awer genee kugelfërmeg Planéiten an d'Feele vun enger Atmosphär a vun aneren Kräfte viraus. Besonnesch bei weidere Kierper (Dräikierperproblem) ënnerläit de Bunneplang periodeschen a seculaire Verännerungen, déi bei Planéiten e puer Bousekonne pro Joer ausmaache kënnen. Bei klenge Kierper, (Asteroiden, Koméiten) a bei Mounde respektiv Satellitte reeche si vu Bouminutte pro Joer bis zu ville Grad pro Dag.
Bezuchsniveau fir d'Definitioun vun de 6 Kepler-Bunnelementer ass entweeder d'Ekliptik oder den Äerdequator. D'Orbitalpläng vun den 8 grousse Planéite stinn nëmmen 1 bis 3 Grad schréi zur Ekliptik – mat Ausnam vum Merkur mat 7 Grad.
Arrondissement Nontron
Den Arrondissement Nontron ass eng franséisch administrativ Andeelung am Departement Dorgogne an der Regioun Nei-Aquitaine.
Arrondissement Bergerac
Den Arrondissement Bergerac ass eng franséisch administrativ Andeelung am Departement Dorgogne an der Regioun Nei-Aquitaine.
Arrondissement Nontron
Den Haaptuert ass Nontron.
Arrondissement Bergerac
Den Haaptuert ass Bergerac.
Arrondissement Nontron
Den Arrondissement setzt sech aus 8 Kantonen zesummen:
Arrondissement Bergerac
Den Arrondissement setzt sech aus 14 Kantonen zesummen:
Arrondissement Sarlat-la-Canéda
Den Arrondissement Sarlat-la-Canéda ass eng franséisch administrativ Andeelung am Departement Dorgogne an der Regioun Nei-Aquitaine.
Den Haaptuert ass Sarlat-la-Canéda.
Den Arrondissement setzt sech aus 10 Kantonen zesummen:
Omloop Het Nieuwsblad
D'Competitioun huet hiren Numm vum Organisateur der flämescher Dageszeitung Het Nieuwsblad.
D'Course gëtt zanter 1945 organiséiert an ass bis elo dräimol wéinst ze schlechtem Wieder ausgefall.
Arrondissement Périgueux
Den Arrondissement Périgueux ass eng franséisch administrativ Andeelung am Departement Dorgogne an der Regioun Nei-Aquitaine.
(784) Pickeringia
Den (784) Pickeringia ass en Asteroid vun der Haaptasteroidenceinture, deen den 20. Mäerz 1914 vum US-amerikaneschen Astronom Joel H. Metcalf zu Winchester entdeckt gouf.
Arrondissement Périgueux
Den Haaptuert ass Périgueux.
(784) Pickeringia
Den Asteroid gouf no den US-amerikaneschen Astronomen a Bridder Edward Charles Pickering an William Henry Pickering genannt.
Arrondissement Périgueux
Den Arrondissement setzt sech aus 18 Kantonen zesummen:
Roald Amundsen
De Roald Amundsen, gebuer de 16. Juli 1872 zu Borge/Östfold a gestuerwen am Juni 1928 tëscht Tromsö an der Biereninsel am Archipel Spitzbergen war e norwegesche Polarfuerscher.
No engem ofgebrachene Medezinstudium (1894) huet den Amundsen sech der Erfuerschung vun de Polarregioune vun eisem Planéit verschriwwen.
1897 bis 1899 huet hien un enger belscher Südpolexpeditioun deelgeholl.
Op der Sich nom magnéiteschen Nordpol huet den Amundsen op senger 1. Expeditioun op engem ëmgebaute Fëscherboot an de Joren 1903-1906 als Éischten d'Nordwestpassage duerchfuer.
An enger Course mam Robert Falcon Scott huet den Amundsen de 15. Dezember 1911 mat senge 4 Begleeder op Grond vu sengem bessere Material als Éischten de Südpol erreecht.
Am Kader vun enger Rettungsmissioun fir den italieenesche Polarfuerscher Umberto Nobile koum den Amundsen bei engem Fligeraccident ëm d'Liewen. Seng Läich gouf net fonnt.
Arrondissement Arcachon
Den Arrondissement Arcachon ass eng franséisch administrativ Andeelung am Departement Gironde an der Regioun Nei-Aquitaine.
Den Haaptuert ass Arcachon.
Den Arrondissement setzt sech aus 4 Kantonen zesummen:
Analphabit
De Begrëff Analphabit ass en Neologismus, bei deem de "bit" fir déi klengst Quantitéit Date steet, déi duerch eng Binärziffer an der Informatik duergestallt ka ginn.
Arrondissement Libourne
Den Arrondissement Libourne ass eng franséisch administrativ Andeelung am Departement Gironde an der Regioun Nei-Aquitaine.
Den Arrondissement setzt sech aus 9 Kantonen zesummen:
Arrondissement Bordeaux
Den Arrondissement Bordeaux ass eng franséisch administrativ Andeelung am Departement Gironde an der Regioun Nei-Aquitaine.
Arrondissement Mont-de-Marsan
Den Arrondissement Mont-de-Marsan ass eng franséisch administrativ Andeelung am Departement Landes an der Regioun Nei-Aquitaine.
Arrondissement Bordeaux
Den Haaptuert ass Bordeaux.
Arrondissement Mont-de-Marsan
Den Haaptuert ass Mont-de-Marsan.
Arrondissement Bordeaux
Den Arrondissement setzt sech aus 29 Kantonen zesummen:
Lëtzebuerger Tuerm (Tréier)
De Lëtzebuerger Tuerm (och nach Turm der Träume und Sehnsüchte genannt) zu Tréier steet um Petrisberg um Terrain vun der Landesgartenschau 2004.
Gebaut gouf den Tuerm op Optrag vun der Stad Lëtzebuerg vum renomméierte Lëtzebuerger Architekt François Valentiny an ass e Kado am Kader vun der Landesgartenschau un hir Noopeschstad Tréier gewiescht.
Déi begobar raschtegrout schréi Skulptur aus Stol steet op engem fënnef Meter héijen, kënschtlech ugeluechtem Kiselbett an erënnert un eng gewalteg a gezackten Haifëschfloss, déi aus dem Waasser steet. Déi dräistäckeg Stolkonstruktioun mat hiren 20 Meter Héicht a 25 Meter Breet brécht a verschidden Himmelsrichtungen an déngt als Aussiichtstuerm. Op de Siichtachse sinn d'Nimm vun den europäesche Stied Paräis, Lissabon, Belfast, Warschau an Athen vermierkt a sollen zum Dreemen alueden. Vun der ieweschter Plattform aus, kuckt de Visiteur vun engem säitlech zouenem Raum a Richtung Stad Lëtzebuerg.
Um Spaweck
Turm Luxemburg
Arrondissement Blaye
Den Arrondissement Blaye ass eng franséisch administrativ Andeelung am Departement Gironde an der Regioun Nei-Aquitaine.
Den Haaptuert ass Blaye.
Arrondissement Mont-de-Marsan
Den Arrondissement setzt sech aus 17 Kantonen zesummen:
Arrondissement Langon
Den Arrondissement Langon ass eng franséisch administrativ Andeelung am Departement Gironde an der Regioun Nei-Aquitaine.
Den Haaptuert ass Langon.
Den Arrondissement setzt sech aus 13 Kantonen zesummen:
Arrondissement Dax
Den Arrondissement Dax ass eng franséisch administrativ Andeelung am Departement Landes an der Regioun Nei-Aquitaine.
Den Haaptuert ass Dax.
Paul Elvinger
De Paul Elvinger, gebuer de 14. Oktober 1907 zu Walfer, a gestuerwen den 1. Dezember 1982 zu Lëtzebuerg, war e lëtzebuergeschen Affekot a Politiker (DP).
Tanktourismus
Vun Tanktourismus schwätzt een, wann eng bemierkbar Zuel vu Leit mam Auto vun engem Land an en anert fiert, just, fir do ze tanken, an dat op Grond vu relevanten Ënnerscheeder am Präis vu Bensinn oder Diesel.
Zu Lëtzebuerg
Well d'Akzisen um Brennes fir motorbedriwwe Gefierer méi niddereg si wéi a sengen Nopeschlänner, spillt zu Lëtzebuerg den Tanktourismus eng net onerhieflech Roll an der Ekonomie.
75% vun den Zäregas-Emissiounen, déi aus dem Verkaf vu Brennes, geméiss dem Kyoto-Protokoll, Lëtzebuerg zougerechent ginn, sinn dem Tanktourismus an dem Transit-Verkéier zouzerechnen. An anere Wierder: Nëmmen ee Véirel vum Bensinn an Diesel, deen zu Lëtzebuerg getankt gëtt, gëtt och do verfuer. Dat si 40% vum Emissiounsbilan vum Land.
Schonns 2005 huet d'Chamber an enger Motioun no enger Etude gefrot, déi déi ekologesch, steierlech an ekonomesch Käschte vum Tanktourismus zu Lëtzebuerg evaluéiere sollt. Eréischt 2014 gouf den Dr. Dieter Ewringmann vum Finanzwissenschaftliches Forschungsinstitut an der Universität Köln mat esou enger Etude chargéiert, déi am November 2016 publizéiert gouf. D'Etude koum zur Konklusioun, dass d'Käschten, déi duerch den Tanktourismus entstinn – Zäregasen, Loftverknaschtung, Stëbs, Kaméidi, Schied un Natur a Landschaft –, däitlech méi héich wiere wéi d'Recetten, déi de Staat iwwer Steieren an Akzisen erakréich. (Fir 2012 stoungen den evaluéierte Käschte vun 3,5 Milliarden Euro Recettë vu just 2,1 Milliarden Euro géintiwwer).
Am Juni 2022, bis viraussiichtlech de September 2022, ass eng éischt Kéier eng Situatioun agetratt, datt de Bensin an Däitschland méi bëlleg war, wéi zu Lëtzebuerg. Prompt war zu Lëtzebuerg an den Tankstellen no bei der Grenz manner Betrib, iwwerdeems verschidden Autofuerer aus Lëtzebuerg an dat däitscht Grenzgebitt tanke gefuer sinn.
Arrondissement Lesparre-Médoc
Den Arrondissement Lesparre-Médoc ass eng franséisch administrativ Andeelung am Departement Gironde an der Regioun Nei-Aquitaine.
Den Haaptuert ass Lesparre-Médoc.
Den Arrondissement setzt sech aus 4 Kantonen zesummen:
Klasseschen Zäitalter
De Klasseschen Zäitalter war a Griicheland de groussen Deel vum 5. a 4. Joerhonnert v. Chr., vum Stuerz vun der Tyrannis zu Athen 510 bis zum Doud vum Alexander dem Groussen 323. Aner Historiker fänke fir de klasseschen Zäitalter och eréischt 480 mat de Perserkricher un.
D'Expressioun vun engem "klasseschen Zäitalter" koum méi spéit vun de Griichen, déi d'Welt, wéi si virum Alexander ausgesinn huet als "Gëllen Zäitalter" gesinn hunn. Hautdesdaags gëtt den Ausdrock och benotzt, fir d'Period ze beschreiwen, wéi d'griichesch Valeuren a fundamental Institutiounen hiren Héichpunkt haten.
5. Joerhonnert v. Chr.: Perser, Athen a Sparta
D'klassescht 5. Joerhonnert v. Chr. ass vu 500 bis 404 v. Chr. gaangen, mat liichte Variante jee no Historiker. Dëst Joerhonnert gouf vun de meeschten Historiker aus athenescher Siicht ënnersicht, well dës Polis déi meescht Erzielungen, Theaterstécker a Wierker hannerlooss huet. Andeems sech op Athen konzentréiert gëtt, kann de klasseschen Zäitalter och 510 mat dem Stuerz vun der Tyrannis an de Reforme vum Kleisthenes ufänken. Fir d'griichesch Welt war d'Joer 500 den Ufank vun der ionescher Revolt, déi d'Perserkricher mat sech gezunn huet. Nom Krich koum et zum Attesche Séibond, an Athen huet seng Muecht ausgebaut, bis Sparta drop opmierksam ginn ass. 431 ass de Peloponnesesche Krich ausgebrach, an Athen huet schlussendlech 404 missen de Kierzeren zéien.
De Stuerz vun der Tyrannis an de Kleisthenes
510 huet Athen mat Hëllef vu lakedemoneschen Truppen den Tyrann Hippias gestierzt. De Kleomenes I. huet eng Oligarchie an den Hänn vum Isagoras zu Athen agefouert, mä säi Rival, de Kleisthenes konnt d'Muecht u sech rappen, well hie vun der Bevëlkerung a vun den Demokraten ënnerstëtzt gouf. De Kleomenes huet zwar versicht anzegräifen (508 a 506) mä d'Athener stounge fest hanner dem Kleisthenes. D'Reforme vum Kleisthenes hunn der Polis isonomesch Institutioune ginn, a si sollen och den Ostrakismos agefouert hunn.
D'isonomesch an isegoresch Demokratie huet méi spéit an de Joren 460/450 zu enger méi breeder attescher Demokratie gefouert.
Perserkricher
500/499 hu sech d'griichesch Poleis vun Ionien am haitegen Anatolien géint d'persesch Dominatioun erhuewen. Athen huet d'Revoltéiert ënnerstëtzt, mä huet nees séier missen opginn. 494 hunn d'Griichen d'Schluecht vu Lade verluer, a Klengasien ass nees un d'Perser gefall.
492 hunn d'persesch Genereel Mardonios an Datis en Ugrëff op d'Inselen an der Egäis ugefaangen, déi sech hinnen ënnerworf hunn, an hu versicht bei Marathon am Joer 490 ze landen, an Athen anzehuelen. Mä d'athenesch Hoplite souwéi d'Verstäerkung vu Plataiai konnten d'Perser ophalen, a si nees op hir Schëffer zeréckdrécken. D'Zaldote sinn nees séier op Athen zeréckgaangen, a wéi d'persesch Flott hei ukomm ass, an déi komplett Arméi nees viru sech hat, sinn si nees ofgezunn.
483 gouf eng Sëlwerminn bei Laurion entdeckt, an duerch d'Mënzen, déi heimat konnte gedréckt ginn, konnt sech Athen et leeschten, 200 Triere bauen ze loossen, fir géint d'Piraterie vun der klenger Polis vun Aigina virzegoen.
480 huet de Xerxes I., Grousskinnek vun de Perser, en neie Versuch gewot, fir Griicheland anzehuelen. Dem Herodot no hat hien 1.207 Schëffer an iwwer 300.000 Zaldoten. Zwou Brécke goufen um Hellespont gebaut, fir de Männer, den Déieren an de Wueren de Wee iwwer dës Mierengt z'erlaben. D'Arméi konnt Thrakien anhuelen, an ass weider Richtung Thessalien a Böotien gezunn. D'persesch Flott ass no bei de Küste bliwwen, an huet d'Arméi mam néidege Proviant versuergt. D'griichesch Flott huet versicht, de Kap Artemision ze blockéieren, wärend eng kleng Grupp ënner dem Kinnek vu Sparta Leonidas sech an der Schluecht vun den Thermopylen geaffert huet.
D'persesch Zaldote sinn iwwer de Landwee op Athen komm, a konnten d'Stad anhuelen, d'Awunner waren ewell evakuéiert. Mä d'griichesch Flott louch nach ëmmer an der Bucht virun Athen. Den Themistokles huet beschloss, d'Perser an d'Mierengt vu Salamis ze lackelen, an d'Griiche konnten d'Perser hei 480 schloen. E Joer drop koum et um Land zu der Schluecht vu Plataiai, souwéi um Mier zu der Schluecht vu Mykale, der definitiver Néierlag vun der persescher Marinn.
D'Perser hu sech doropshin nees zeréckgezunn, an Athen huet seng Positioun, déi et duerch d'Perserkricher kritt hat, ausgebaut an ausgenotzt.
Den Attesche Séibond an den atheneschen Imperialismus
Fir hir Resistenz vis-à-vis vun de Perser weider auszebauen, sinn d'griichesch Poleis an enger militärescher Allianz bliwwen, wouvun Athen d'Hegemonie iwwerholl huet. D'Kykladen an Thrakien goufe befreit, mä zimmlech séier huet d'Arméi virun allem den Zwecker vun Athen gedéngt, well d'Perser definitiv keng Gefor méi waren. Naxos huet den Attesche Séibond am Joer 470 verlooss, mä gouf vun Athen belagert an huet sech misse fügen a seng Participatioun am Séibond weider bezuelen (Phoros).
464 koum et um Peloponnes zu engem Äerdbiewen an d'Heloten hu vun der Katastroph profitéiert, an eng Revolt ugefaangen. Sparta hat Problemer, d'Uerdnung nees hierzestellen, an huet schlussendlech Athen ëm Hëllef gefrot. De Kimon ass mat 4.000 Hopliten op Sparta gereest. Säi Géigner, den Ephialtes, huet an der Tëschenzäit zu Athen dovu profitéiter, datt de Kimon fort war, fir demokratesch Reformen duerchzebréngen.
458 gouf de Bau vun de Laange Maueren tëscht Athen an dem Piräus ugefaangen, an de Schaz vum Séibond gouf vun Delos op Athen bruecht. Dëse Schaz gouf séier mat de Keesse vun der Stad vermëscht, a gouf och fir d'Konstruktioun vu grousse Gebaier wéi dem Parthenon benotzt. No 450 hat den Attesche Séibond eigentlech kee Sënn méi, Griichen a Perser hu géigesäiteg hir Aflosszone respektéiert. 447 huet Theben als Reaktioun op de Séibond d'Konfederatioun vu Böotien gegrënnt.
Den Dynamismus vun Athen huet zu Spannunge mat Sparta gefouert. 446/445 hunn déi zwou Poleis zwar e Friddensofkommes geschwur, mä den atheneschen Afloss huet sech weider verbreet.
De Peloponnesesche Krich
Sparta huet dem Spill net méi laang nogekuckt, a sou ass och dem Thukydides no ee vun den Haaptgrënn fir de Peloponnesesche Krich an atheneschem Dynamismus. Aner Grënn waren d'Allianz vun Athen mat Korkyra géint Korinth, d'Belagerung vu Potidaia an den Handelsblokus vu Megara. D'Peloponnesesch Liga huet géint d'Pazifikatiounsvirschéi vum spartanesche Kinnek Archidamos Athen de Krich erkläert. De Krich huet 431 mat der Belagerung vu Plataiai duerch d'Böotier a Peloponnesier ugefaangen. Ausserdeem sinn d'Lakedemonier an Attika agefall. D'Athenesch Strategie war, sech hanner de Laange Maueren ze verstoppen, a sech duerch säi Séiräich verfleegen ze loossen. 430 koum et zu Athen hanner de Maueren zu enger Epidemie, een Drëttel vun der Bevëlkerung, dorënner de Perikles, sinn ëm d'Liewe komm. 422 konnt Sparta d'Schluecht vun Amphipolis gewannen, mä souwuel de Brasidas wéi och de Kleon sinn hei ëm d'Liewe komm. Den Nikiasfridden gouf 421 beschloss. Trotz dem virleefegen Enn vum Krich war d'Period bis 413 nach laang net friddlech. Athen huet sech als nei Alliéiert Argos, Elis a Mantineia erausgesicht, mä d'Peloponnesesch Liga ass stabil bliwwen, wat si och an der Schluecht vu Mantineia bewisen huet. 415 koum et ënner dem Alkibiades zum Desaster vun der Sizilienexpeditioun.
Sparta huet 414 de Krich nees nei ugefaangen, zesumme mat der Hëllef vum persesche Satrap Tissaphernes. 411 koum et zu Athen zu engem Staatsstreech an eng Oligarchie gouf an d'Liewe geruff. An der Schluecht vun Aigos Potamos 405 gouf d'Athenesch Flott zerstéiert, an Athen huet sech 404 erginn.
D'direkt Konsequenze vum Peloponnesesche Krich waren d'Enn vu Séiräich vun Athen an d'Tyrannis vun den Drësseg. Sparta huet hegemonesch Tendenze gewisen, an um Horizont sinn och aner Poleis zu neier Muecht komm: Korinth an Theben.
4. Joerhonnert v. Chr.: Kampf ëm d'Hegemonie
De Peloponnesesche Krich war eng radikal Wenn an der griichescher Welt. Viru 403 waren d'Saache kloer. Op der enger Säit gouf et Athen mat sengen Alliéierten, wat eng Zon vun Afloss an Dominatioun war, op der anerer Säit hat Sparta d'Hand iwwer de Peloponnes. No 403 goufen d'Saache méi komplizéiert, an eng Partie Poleis hunn hir Chance gesicht, fir eng Hegemonie op d'Been ze stellen, déi allerdéngs ni vu laanger Dauer war.
390 huet Athen en neie Versuch gewot, zu enger Groussmuecht ze ginn, konnt awer d'Positioun aus der Vergaangenheet net méi anhuelen.
Spartanesch Hegemonie
Sparta konnt eng staark mä kuerz Hegemonie op d'Bee stellen. Um Enn vum 5. Joerhonnert war Sparta Meeschter iwwer Athen a seng Alliéiert. Duerno hunn d'Spartaner nëmmen nach dru geduecht, hir eege Polis ze verdeedegen. Zu dësem Theema koum et zu Diskussiounen ënner de Spartaner. Fir de Lysandros sollen d'Spartaner d'athenescht Séiräich zu hirem eegene Profit nees opbauen. Allerdéngs hunn d'Gesetzer vu Sparta de Besëtz vun Edelmetall verbueden, all Edelmetaller waren d'Proprietéit vun der Polis. D'Spartaner ware mat souenger Ännerung allerdéngs net averstanen.
Um Ufank vum 4. Joerhonnert koum den Agesilaos op den Troun, deen eng dynamesch Politik bedriwwen huet, a virun allem op d'Gefill vun Panhellenismus gebaut huet. Hien huet eng Campagne géint d'Perser ugefaangen, déi zwar erfollegräich war, mä och eng persesch Reaktioun mat sech gezunn huet. D'Persescht Gold ass op Athen komm, soudatt si hir Flott nees nei opbaue konnten, genee wéi hir Maueren déi 404 zerstéiert gi waren. 394 hunn d'spartanesch Autoritéiten den Agesilaos nees zeréck op Sparta geholl, an et koum zu engem Guerillakrich tëscht Sparta a Korinth, wat vun Athen ënnerstëtzt gouf. D'Spartaner ware sech bewosst, datt si net op zwee Fronte kämpfe konnten, an hu sech mat de Perser alliéiert.
De persesche Grousskinnek huet d'griichesch Poleis a Klengasien an op Zypern behalen, d'Stied an der Egäis hu bis op Lymnos, Imbros a Skyros hir Onofhängegkeet behalen. D'Allianzsystemer sollten opgeléist ginn, an et gouf och verbueden, nei Konfederatiounen ze grënnen. Sparta war de Garant vun dësem Fridden.
Theben, wat géint eng spartanesch Dominatioun war, ass eng Allianz mat Athen agaangen, an huet versicht déi al Konfederatioun vu Böotien nees opzebauen. An den 370er Jore koum et zu Affrontementer tëscht Sparta an Theben. Athen huet sech Gedanke gemaach, well hinnen d'Muecht vun den Thebaner och lues awer sécher ze grouss ginn ass, an huet 375 d'Säite gewiesselt, an ass eng Allianz mat Sparta agaangen. 371 gouf Sparta an der Schluecht vu Leuktra geschloen, an huet seng Hegemonie verluer, déi un Athen gaangen ass.
Athen: Zeréck an d'5. Joerhonnert ?
D'Athener ware géint e Réckgank an d'5. Joerhonnert. An engem Dekret vum Aristoteles heescht et, datt d'athenesch Hegemonie e Géigegewiicht zu Sparta soll sinn. D'Athener souzen och net am Conseil, dee sech reegelméisseg versammelt huet, an och e politescht a militärescht Géigegewiicht zu Athen war. Et gouf kee Phoros méi, an d'Kontributiounen un d'Allianz sinn net méi an eng federal Keess gaangen, de Syntaxeis gouf direkt un d'Stratege vun Athen bezuelt, déi domat Truppe fir Athen an d'Alliéiert finanzéiert hunn. Athen selwer huet eng Kontributioun misse leeschten, d'Eisphora.
Um Terrain huet sech allerdéngs wéineg zum 5. Joerhonnert verännert. D'Alliéiert hu sech nees beklot, datt sech näischt geännert hätt. D'Strategen hu gemaach, wat si wollten, an d'Allianz mat Athen war net méi sou attraktiv. Heifir gouf et strukturell Ursaachen. De Sënn vun der Allianz war d'Angscht viru Sparta, mä nodeem dës 371 geschloe gi waren, war d'Allianz hifälleg. D'Athener hate Problemer, hir eege Marinn ze finanzéieren, a konnten hiren Alliéierten net richteg hëllefen. 364 hu Byzanz an Naxos d'Allianz verlooss. Tëscht 357 an 355 koum et zum sougenannte Krich vun den Alliéierten géint Athen. D'Perser hunn agegraff, an domat ass den zweete Versuch vun enger Hegemonie vun den Athener op en Enn gaangen.
Den thebanesche Versuch
Et war net déi éischt Kéier, datt d'Theben versicht huet, seng Plaz als wichtegste Polis vu Böotien auszebreeden. D'Konfederatioun vu Böotien gouf et schonn am 5. Joerhonnert an d'Spartaner ware frou, dës Muecht mam Kinneksfridden opléisen ze kënnen. Allerdéngs hunn d'Thebaner an den 370er Joren net opgehalen, hir Konfederatioun nees opzebauen.
De Pelopidas an den Epaminondas hunn Theben demokratesch Instutioune ginn, déi deene vun Athen geglach hunn, an hunn hire Wëlle kloer gemaach, d'Konfederatioun vu Böotien nees nei opzebauen, wat hinnen no der Schluecht vu Leuktra gelongen ass. Sparta war geschloen an den Epaminondas huet d'pro-spartanesch Oligarchien opgeléist, an Demokratien installéiert. Hien huet sech och ëm eng Rekonstruktioun vun der Polis Messene gekëmmert, Lakonien iwwerfall fir d'Heloten ze befreien a Messenien nees hierzestelle mat Messene als Haaptstad. Den Epaminondas huet decidéiert, iwwerall am Peloponnes kleng Konfederatiounen an d'Liewen ze ruffen, sou zum Beispill d'Konfederatioun vun Arkadien. De Kinneksfridde vun 367/366 huet der Konfederatioun vun Arkadien e Stréch duerch d'Rechnung gemaach, a Messene huet seng Autonomie behalen.
362 war dann definitiv Schluss no der Schluecht vu Mantineia, déi dohier komm ass, datt d'Thebaner Problemer haten, Konfederatiounen op d'Been ze stellen. D'Thebaner hunn doropshi kee weidere Versuch am Peloponnes gestart.
Bilan
Dem Xenophon no war d'Geschicht vun der griichescher Welt an der éischter Hallschent vum 4. Joerhonnert net méi kloer. D'Notioun vun enger Hegemonie ass verschwonnen, an zanter 362 gouf et keng Polis méi, déi kapabel war, dës Plaz anzehuelen. Sparta war geschloen, d'Athener kruten hir Flott net an de Grëff a stoungen no 365 ouni Alliéierten do. Theben konnt seng Hegemonie net laang halen. Den Epaminondas konnt zwar Sparta an Athen klappen, mä konnt sech a Klengasien net duerchsetzen.
Et koum zu ville klenge Kricher tëscht den eenzele Poleis bis zu deem Punkt, wéi d'griichesch Welt vun de Poleis en neie Meeschter sollt fannen: de Kinnek vu Makedonien.
Canton de Brécey
De Canton de Brécey ass eng fréier franséisch administrativ Andeelung am Arrondissement Avranches, Departement Manche an der Normandie.
Den Haaptuert ass Brécey.
Canton d'Isigny-le-Buat
De Canton d'Isigny-le-Buat ass eng franséisch administrativ Andeelung am Arrondissement Avranches, Departement Manche an der Normandie.
Den Haaptuert ass Isigny-le-Buat.
Canton de Juvigny-le-Tertre
De Canton de Juvigny-le-Tertre ass eng fréier franséisch administrativ Andeelung am Arrondissement Avranches, Departement Manche an der Normandie.
Den Haaptuert ass Juvigny-le-Tertre.
Mur de Grammont
Dës Mauer läit bei Grammont. De Fouss vun der Kopp déi en Héichtenënnerscheed vun 92 Meter bei enger Längt vun 1000 Meter huet, ass un den Uwänner vun der Dender a geet den Oudenberg erop.
Déi ganz Géigend ëm den Oudenberg ass 1940 klasséiert ginn an 1995 ass déi bekannt Paweestrooss als Monument klasséiert ginn.
(42) Isis
Den (42) Isis ass en Asteroid vun der Haaptasteroidenceinture.
Mur de Grammont
D'Strooss ass tëscht 2003 an 2004 komplett rafistoléiert ginn, a si ass den 28. Mäerz 2004 a Presenz vum flämesche Minister vun den Affaires intérieures dem Paul van Grembergen nees opgemaach ginn. De Premier Guy Verhofstadt an de President vun der federaler Chambre des Députés den Hermann de Croo waren och bei der Aweiung dobäi. Déi ganz Renovatioun huet 256.494 Euro kascht.
(42) Isis
Den Objet gouf den 23. Mee 1856 vum Norman Robert Pogson entdeckt.
Canton de Barenton
De Canton de Barenton ass eng fréier franséisch administrativ Andeelung am Arrondissement Avranches, Departement Manche an der Normandie.
(42) Isis
Den Himmelskierper gouf no der egyptescher Gëttin Isis genannt, an no der Duechter vum Entdecker, déi och deen Numm hat.
Canton de Barenton
Den Haaptuert ass Barenton.
Mur de Grammont
De Mur de Grammont ass e Monument vum flämesche Vëlossport. Fir d'éischt um Programm vun enger Course stoung en 1950 bei Gent-Gent. Zanterhier stoung en um Progamm vun ongeféier 70 Courssen.
(42) Isis
Den Isis beweegt sech an engem Ofstand vun 1,8949 (Perihel) bis 2,9866 (Aphel) astronomesch Eenheeten, an 3,81 Joer ëm d'Sonn. D'Bunn ass 8,5385° géint d'Ekliptik gebéit, an d'Bunnexzentrizitéit ass 0,2237.
Den Isis huet en Duerchmiesser vun 100 Kilometer. A 6 Stonnen a 36 Minutte rotéiert en ëm seng eegen Achs.
Mur de Grammont
Den héije Schwieregkeetsgrad vun dëser Kopp kënnt haaptsächlech dohier well Paweeër horizontal leien an doduerch wéi kleng Träpleke sinn.
Canton de Granville
Den Haaptuert ass Granville.
Canton de Périers
De Canton de Périers ass eng fréier franséisch administrativ Andeelung am Arrondissement Coutances, Departement Manche an der Normandie.
Canton d'Avranches
De Canton d'Avranches ass eng franséisch administrativ Andeelung am Arrondissement Avranches, Departement Manche an der Normandie.
Den Haaptuert ass Avranches.
Canton de Gavray
De Canton de Gavray ass eng fréier franséisch administrativ Andeelung am Arrondissement Coutances, Departement Manche an der Normandie.
Den Haaptuert ass Gavray.